సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
విడుద‌ల‌కి సిద్దమైన ర‌వితేజ 'బెంగాల్ టైగర్'
రవితేజ న‌టించిన బెంగాల్‌టైగ‌ర్ చిత్రం విడుద‌ల‌కి సిద్దమైంది.
| Updated:
Oct 31, 2015, 06:06PM IST
రవితేజ న‌టించిన బెంగాల్‌టైగ‌ర్ చిత్రం విడుద‌ల‌కి సిద్దమైంది. ఈ సంద‌ర్బంగా నిర్మాత కె.కె. రాధామోహన్ మాట్లాడుతూ "మా చిత్రాన్ని ముందుగా నవంబ‌ర్ 5న విడుద‌ల చేయ‌టానికి నిర్ణ‌యించాము. అయితే అఖిల్ చిత్రం పోస్ట్‌పోన్ కావ‌టంతో న‌వంబ‌ర్ 5న రావ‌టం కుద‌ర‌లేదు. గ్లోబ‌ల్ ఫిల్మ్‌డిస్ట్రిబ్యూష‌న్ వారు మా సినిమా మ‌రియు అఖిల్ సినిమాకి సంబంధించి తెలంగాణ రాష్ట్ర పంపిణి రైట్స్ కొన్నారు. కావున రెండు పెద్ద‌చిత్రాలు విడుద‌ల‌కి గ్యాప్ అనేది అనివార్యమైంది. ఇరువురితో సంప్ర‌దింపులు జ‌రిపాక విడుద‌ల తేదిని ఎనౌన్స్ చేస్తాము. అంతకుమించి బెంగాల్ టైగర్ విడుదలలో ఇంకెటువంటి జాప్యం లేదని'' అన్నారు. గబ్బర్‌సింగ్-2 ప్రాజెక్టు చేజారిపోయిన తర్వాత సంపత్ నంది డైరెక్ట్ చేసిన సినిమా ఇది. రవితేజ సరసన తమన్నా , రాశి ఖన్నాలు హీరోయిన్లుగా నటించారు. బొమ‌న్ ఇరాని, బ్ర‌హ్మ‌నందం, రావు ర‌మేష్‌, షియాజి షిండే, నాజ‌ర్‌, పోసాని కృష్ణ‌ముర‌ళి, త‌నికెళ్ళ భ‌ర‌ణి, హ‌ర్హ‌వ‌ర్ధ‌న్ రానే, పృద్వి, సురేఖ వాణి, అక్ష‌, శ్యామ‌ల‌, ప్రియ‌, ప్ర‌భు, ప్ర‌గ‌తి, నాగినీడు, ప్ర‌భ‌, ర‌మాప్ర‌భ తదిత‌రులు ఇతర ప్రధాన పాత్రల్లో కనిపించనున్నారు.